ค่ะ หนูฝั่งเข็มยาคุมครบ3ปีแล้ว แต่ตอนนี้หนูยังไม่ได้ไปเอาออกมา1เดือนแล้วมันจะเป็นอะไรไหมคะ แต่ก้มีอาการปวดๆตรงที่ฝั่งคะ
สวัสดีค่ะ การใช้ยาคุมกำเนิดแบบฝังนั้น เป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1% ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วันโดยหลังจากยาหมดอายุครบ 3 ปีไปแล้ว ควรจะไปเอาเข็มที่ฝังเอาไว้ออก เพราะในเข็มฝังอาจมียาค้างอยู่ และปล่อยฮอร์โมนปริมาณน้อยๆออกมา ทำให้มีผลข้างเคียงต่างๆเช่นเลือดออกผิดปกติ ประจำเดือนมาคลาดเคลื่อนได้ แต่ไม่มีผลในการคุมกำเนิดอีกต่อไป อาการปวดๆบริเวณที่ฝัง หากฝังมา 3 ปีน่าจะไม่ใช่ภาวะแทรกซ้อนใดๆจากการฝังอีก การทิ้งเข็มยาฝังเอาไว้ ร่างกายอาจสร้างพังผืดขึ้นมาล้อมรอบ ทำให้เอาออกได้ยากขึ้น ดังนั้นจึงควรรีบไปเอาออกจะดีที่สุด